Göttlechi Tochter, o sing mer das Lied doch vom gwaglete Ma itz!  Isch es gwüss ihn ja, wo Troja, di herrlechi Veschti het proche.  Het er drufabe dert mängerlei Lüten Örter glehrt bchenne.  Allerlei Bittersch u Leids ufem Meer uss erläbt und erlitte.  Toll um sys Läben ou grunge, für d'Heifahrt vo all syne Gspane.  Aber doch alles für nüt und ekeine het er  errettet.  Zgrund si si ggange dür eigeti Schuld u verwägene Frävel.  Töde di Tröpf nid am Sunnegott syner heilige Stiere!  Gwaltig ertöibt wäge däm laht dä Gott sälb Fahrt la vergrate.  Öppis vo däm doch sing is u pricht is, du herrlechi Göttin!  Si doch di angere längscht scho deheim gsi, etwütscht am Verderbe,  Drus u dännen u sicher vor Waffen u wüetige Wälle.